SAMCO พุ่งแรง 15% นิวไฮรอบ 10 เดือน รับกำไรปี 65 โตทะลัก 167%
SAMCO พุ่งแรง 15% ราคาแตะ 1.68 บ. นิวไฮรอบ 10 เดือน ราคารับกำไรปี 65 โตทะลัก 167% แตะ 112 ลบ. หลังรายได้เพิ่มขึ้น รอรับปันผล 0.10 บ.
SAMCO พุ่งแรง 15% นิวไฮรอบ 10 เดือน รับกำไรปี 65 โตทะลัก 167% แตะ 112 ลบ. หลังรายได้เพิ่มขึ้น รอรับปันผล 0.10 บ.
22 ก.พ. 2566

ผู้สื่อข่าวรายงานว่า วันนี้ (22 ก.พ.66) ราคาหุ้นบริษัท สัมมากร จำกัด (มหาชน) หรือ SAMCO ล่าสุด ณ เวลา 10:16 น. อยู่ที่ระดับ 1.68 บาท บวก 0.23 บาท หรือ 15.86% สูงสุดที่ระดับ 1.79 บาท ต่ำสุดที่ระดับ 1.67 บาท ด้วยมูลค่าซื้อขาย 19.86 ล้านบาท

ทั้งนี้ราคาหุ้น SAMCO ปรับตัวขึ้นสูงสุดในรอบ 10 เดือน นับตั้งแต่ราคาหุ้นอยู่ที่ระดับ 1.68 บาท เมื่อวันที่ 29 เม.ย.65 หลังรายงานผลการดำเนินงานงวดปี 65 มีกำไรสุทธิ 112.60 ล้านบาท เพิ่มขึ้น 167% จากปีก่อนกำไรสุทธิ 42.15 ล้านบาท เป็นผลมาจากรายได้รวมอยู่ที่ 2,404.19 ล้านบาท เพิ่มขึ้น 66.77% จากปีก่อนมีรายได้ 1,441.58 ล้านบาท เนื่องมาจากรายได้จากการขายธุรกิจอสังหาริมทรัพย์และธุรกิจขายอาหารและเบเกอรี่เพิ่มขึ้น
นอกจากนั้นที่ประชุมคณะกรรมการบริษัทฯ เมื่อวันที่ 21 ก.พ.66 มีมติอนุมัติจ่ายปันผลจากงวดดำเนินงานวันที่ 1 ก.ค.65 ถึงวันที่ 31 ธ.ค.65 เป็นเงินสดในอัตรา 0.10 บาท/หุ้น กำหนดขึ้นเครื่องหมาย XD วันที่ 27 เม.ย.66 กำหนดจ่ายเงินปันผลให้ผู้ถือหุ้น 17 พ.ค.66